Faruk İremet

Faruk İremet nuştekaro de Zazayo u kıtabanê Zazaki çap keno.

 Cıwiyayışê Faruk İremeti 
Faruk İremet dı serda 1965 an dı, beldey eyaletê Sêwrege (Soyregı) dı ameyo dınya. Wendena xo ya destpeykerdenı Sêwrege (Soyregı) dı, a werti u Lise zi Diyarbekır dı wendo. Serra kı Lise temam keno, dı a serrı dı Diyarbekır dı Qürımê İL-RAY, Awi u Elektriki (İL-YSE) dı Sendiqa Ray-kari (Yol-İş) dı dest bı kar keno. Bahdê demna bı emırdê Ürfi İdari (Sıkıyönetim) ya peyni deyêna ê kardê cı u ê kari ra yeno eştenı. Dı serda 1983 an dı Üniversita Eskışehiri AÖF-İş i dı qısımdê idari dı dest bı wendenı keno. Semedo kı a wendena ê Üniversiti bı name (mektub) ya bena u mecbureya şiyayenı çınêbena, eyra dı serda 1984 an dı, dewa Diyarbekıri Satı dı dest bı mısnayoxeyda (mahlimeyda) wendenda destpeykerdenı (ilkokul) keno. Dı ê serran dı xeylê nuşte u şehrê cı Anqere dı rocnamey "Yeşil Yürüyüş", Diyarbekırdı zi dı rocnamey ‘Öz Diyarbakır’ u jewbi pêserokan dı yenê weşeynayenı. 1985 an dı bı emır u qerardê "Milli Eğitim Müdürlüğü" ra peyni deyêna kardê ciyê mahlimey. Bahdê peyni dayenda kardê ciyê mahlimey, dıha vêşi gıraneya xo dano nuştenı ser u dı serda 1985 an xelata nuştenı gêno.

Dı serda 1986 an dı terkê welatê xo keno u remeno şıno İsweç. Tabii İsweç dı zi veng nêmaneno. Bahdê mısayenda zıwandê İsweç dest bı wendenda Lise keno ay dımı zi, zıwanê pırogramdê komputerê pascali waneno. O qedina tepeya Şirketê Nobeliyê CNC pırogram kerdenda makinan serro dest bı kar keno. Dı serda 1989 an dı weşanxaney SUK ronano u dı no nabên dı dest bı nuştenı keno. Şeher u nuştey cı xeylê rocname u pêserokandê İsweç dı yenê çapkerdenı. Dı eyni dem dı zi nê pêserokan ra taynandê cı dı zi redektorey u mizanpacinı keno. Dı serda 1994 an dı namey weşanxanedê SUKı vırneno u keno weşanxaney İremeti u bı no hesaba ey keno faal. Dı serda 1995 an dı, tay embazandê xo yê Zazaciyana piya dest bı vetanda pêserokda Kormışkani kenê. Pêseroka Kormışkani, pêseroka en sıfteyêna Zazayana kı, heme bı zıwandê Zazakiya vıcêna. Faruk İremet karê redaktorey u ê mizanpaciyê pêserokda Kormışkani gêno xo mıli ser u rameno. Semedê meselada Ekonomi vetena Bültendê Kormışkani yena vındanayenı u ze ramıtey Bültendê Kormışkani dest bı vetenda ZazaPressi keno. Dı serda 2000 an dı vetena ZazaPressi destpey kena. No hım barê vetenda ZazaPressiyê iqtısad, hım ê Mizanpac kerdenı, hım ê redaktorey gêno xo mıli ser. Sitey neyê interneti zi bı xo ronano, merkezê paytextê İsweçi Stockholm dı. Nabêndê serrandê 1996-2002 an dı, paytextê İsweçi Stockholm dı mısnayoxeya "komputeri" keno u resayan rê dersa bilgi sayari dano. Fına dı o nabên dı Stres (Tinsel) kommukasyoni ser ze Pedagoyik semineri dano, semedo kı, kesê kı kar verdayo u fına cırê zoro kar bıkerê, inan fına cemat u karkerdenırê qezenc kerê. Nê pırogrami hewna xeylê quruman dı yenê karardenı. Dı nabêndê serda 2002 an dı fek dı ê kardê xo ra verdano u dı mahiyetê Baqandê karkerdena İsweçi dı, merkezê rehabilitasyoni dı, semedo kı bêkaran newe ra açarnê kari ser, ze uzman kar keno.

 Wendexaneyê kı Faruk İremeti wendo 
 1. Seretaya Mısnayoxeyda Diyarbekıri (Diyarbakır Öğretmen Lisesi).
 2. Üniversiteya Eskişehiriya beşdê qısımdê kardê idari (Eskişehir Üniversitesi İş İdaresi Bölümü). Tabi no temam nêkerdo u semedê tay meselan nimçe verdayo.
 3. İsweç dı Seretaya Zanati, operatoreya CNC (Meslek okulu CNC Operatörü) Pırogramkerdoxê makinandê Endüstri.
 4. Üniversita Uppsala, Fakülta ekonomi-bazar u Örgütkerdenı (Tezê xo yê Vritüel dı na Örgütkerdenı ser nuşna u no tez dı ZazaPress u Zaza Formi dı zi weşeyna.
 5. Dı no bahdo zi wendena berza huquqi keno temam. (Skövde Yüksekokulu, teknik ve toplum enstütüsü - hukuk bölümü)

Faruk İremet ezay sendiqada nuştoxandê İsveç u sendiqada mahlimeyo.

 Eserê Faruk İremetiyê kı çap biyê 
 1. Çöl Yağmuru Varanê/Yaxırê Çolı (şiiri) Falköping 1989, Suk Yayınları.
 2. Katliamdan Kaçanlar Êyê kı tertelera remenê (şiiri) Falköping 1990, Suk Yayınları
 3. "Rondıkê Çavên Ti" Têyşanêyda hérsê çıman (şiirê Zazaki-Kırdaski) Stockholm 1993, APEC Yayınları
 4. "Och i älskades hunger " U vêyşaneyda sinayenıdı… (şiirê Swêdki/İsweçki) Stockholm 1994, İremet Yayınları.
 5. "Antolojiyê Ozanê Swêdi" Antolojiyê Şairê Swêdi-1 (antoloji bı Zazaki) Stockholm 1995, İremet Yayınları.
 6. "Zeritenık" (şiirê Zazaki) Stockholm 1996, İremet Yayınları.
 7. "Zıwanê Ma Zazaki" (bı Zazaki-Tırkki-Swêdki/İsweçki) Stockholm 1996, İremet Yayınları
 8. "Mitra" Mitra (Mitoloji dı homayê tiji) (şiirê Tırkki) Ankara 1996, Yarın Yayınları

Aktifitey Faruk İremeti çap kerdenı u media dı.

 Çapxaney SUKi, nê kıtabi çap biyê 
 1. Faruk İremet Çöl Yağmuru Varanê/Yaxırê Çolı (şiiri)
 2. Faruk İremet Katliamdan Kaçanlar Êyê kı tertelera remenê (şiiri)

 Kıtabê kı Çapxaneyê İremeti çap biyê 
 1. Faruk İremet, "Och i älskades hunger (U vêyşaneyda sinayenıdı…)" (Swêdki/İsweçki şiiri).
 2. Koyo Berz, "Kole Nêba" (Zazaki şiiri).
 3. Koyo Berz, "Namdarê Sêweregı-1" (Zazaki-Antoloji)
 4. Koyo Berz, "Ewro Şo, Meştı bê" (Istanıkê Zazaki)
 5. Faruk İremet, "Zeritenık" (Zazaki şiiri)
 6. Koyo Berz, "Dêrsım" (Zazaki şiiri)
 7. Faruk İremet, "Antolojiyê Şairê Swêdi-1" (Antoloji) 
 8. Carina Nilson, "Minnenas Tempel (Zıyaretê Virikerdenı)" (şiirê Swêdki/İsweçki)
 9. Faruk İremet, "Zıwanê Ma Zazaki" (bı Zazaki-Tırkki-Swêdki/İsweçki) 
 10. Safiya Pak, "Xeribey ıd, Keye dı-In der Fremde zu Hause" (şiirê Almanki-Zazaki)
 11. Terry Lynn Todd, A Grammar Of Dimili Gramerê Dımıli (İngilizki)
 12. Koyo Berz, “Grammerê Zazaki” (Zazaki)
 Kormışkan Bülten 1995-97, 5 amori.
 ZazaPress 2000-2005, 15 amori

Vanê kes Faruki bı xo ra pers kero, na hendayê dewlemendena heyati kotira yena u kes seni fêno 
xo dest.

Amnanê serda 2005 an ra yo kı, o yo CD ye ser gırweyêno u beno nezdira bıvıciyo. Heme text u 
müzigê cı zi bı xo vıraşto.

Derheqê nuştoxi dı, internetı dı nê cayan dı şıma şenê malumat xodest finê.

 Çımey 
 ZazaPress - Pêserokê zıwan u kültürê Zazayan
 Neşırxaney İremeti
 Kormıskan-Bülten - Pêserokê zıwan u kültürê Zazayan
 Faruk İremet (Swedki)



Kategoriye:Nuştekarê İsweci
Kategoriye:Nuştekarê Zazayan
Kategoriye:Merdumê ke 1965 de biyê
Kategoriye:Şarê Sêwrege
Kategoriye:Nuştekarê Sêwregıci
Kategoriye:Nuştekarê zıwanê Tırki
Kategoriye:Nuştekarê zıwanê Zazaki
Kategoriye:Nuştekarê zıwanê Swêdki
Kategoriye:Zazay